

VLADA REPUBLIKE HRVATSKE

Zagreb, 24. ožujka 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

|  |  |
| --- | --- |
| **Predmet:** | Prijedlog odluke o otvaranju računa za donacije financijskih sredstava u akciji „Hrvatska protiv koronavirusa“ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavaka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ godine donijela

**O D L U K U**

**o otvaranju računa za donacije financijskih sredstava u akciji „Hrvatska protiv koronavirusa“**

**I.**

Vlada Republike Hrvatske suglasna je da se putem računa Državnog proračuna Republike Hrvatske u akciji „Hrvatska protiv koronavirusa“ primaju uplate doniranih financijskih sredstava namijenjenih za borbu protiv epidemije koronavirusa COVID-19.

**II.**

Donacije financijskih sredstava za uplatitelje iz Republike Hrvatske uplaćuju se na sljedeći račun:

HR1210010051863000160 Državni proračun Republike Hrvatske

 s pozivom na broj odobrenja: HR68  5380 - OIB uplatitelja

**III.**

Donacije financijskih sredstava za uplatitelje izvan Republike Hrvatske uplaćuju se na račun Ministarstva financija kod Hrvatske narodne banke (*foreign payments instructions*):

Hrvatska narodna banka, Trg hrvatskih velikana 3,

Zagreb 10000, Hrvatska

*Croatian National Bank,*

*Trg hrvatskih velikana 3,*

*Zagreb 10000, Croatia*

BIC (SWIFT) CODE BANKE: NBHRHR2XXXX

NAZIV I ADRESA PRIMATELJA BENEFICIARY NAME AND

PLAĆANJA: ADDRESS:

Ministarstvo financija Republike Republic of Croatia - Ministry

Hrvatske, Katančićeva 5, 10000 of Finance, Katanciceva 5,

Zagreb, Hrvatska 10000 Zagreb, Croatia

 Broj računa: Bank account number:

 IBAN: HR12 1001 0051 8630 0016 0

 Referenca plaćanja: Remittance info – remarks:

 Support for Croatia's fight against COVID-19

**IV.**

Zadužuje se Ministarstvo financija za praćenje namjenskog trošenja doniranih financijskih sredstava prikupljenih putem računa iz točke II. i točke III. ove Odluke.

**V.**

Ova Odluka stupa na snagu danom donošenja, i objavljuje se u "Narodnim novinama".

**Obrazloženje**

Krajem siječnja 2020. Svjetska zdravstvena organizacija (u daljnjem tekstu: WHO) proglasila je epidemiju koronavirusa COVID-19 javnozdravstvenom prijetnjom od međunarodnog značaja (PHEIC) zbog brzine širenja epidemije i velikog broja nepoznanica s njom u vezi, dok je 11. ožujka 2020. WHO proglasio globalnu pandemiju zbog koronavirusa. Dana 25. veljače 2020. potvrđen je prvi slučaj koronavirusa u Republici Hrvatskoj i od tada se broj slučajeva kontinuirano povećava.

Kako bi se omogućilo da se putem računa Državnog proračuna Republike Hrvatske primaju uplate doniranih financijskih sredstava namijenjenih za borbu protiv epidemije koronavirusa COVID-19 ovom Odlukom utvrđuju se brojevi računa na koje će se predmetne donacije uplaćivati.

Slijedom navedenog, predlaže se Vladi Republike Hrvatske donošenje ove Odluke.